open-index/open-wikipedia-markdown huggingface dataset:
Australia Meridional

L**'Australia Meridional** (*South Australia* in ingles) a l'è un Stat federad de l'Australia con capitala Adelaide. A l'è el segond stat manch popolos con circa 1.8 milion de persone e el quart per estension in tra i stat e i territori de l'Australia, con 984.377 km². Pussee del 77 percent de la popolazzion del Stat la viv in de la capitala, Adelaide, o arent. I olter center a inn assee piscinin: Mount Gambier, el segond center pussee grand, el gh'ha una popolazzion de 28.684 persone.

## Storia

I aborigen hann abitad l'Australia Meridional per miara de agn, cont un'atività an'mò visibel, de in fina a circa 20.000 agn indree. L'Isola di Cangur inscambi l'era inabitada. Segond i recerche, i aborigen a inn rivad a la Penisola Eyre 49,000-45,000 agn indree sia de l'est sia de l'ovest.

I prim europee a vedé per la prima voeulta la costa de l'Australia Meridional a inn stad i olandes sora la nav *Gulden Zeepaert*, cont el capitan François Thijssen, in del 1627. El Thijssen el ciama tut el territori a est del Leeuwin "*Nuyts Land*", dop de havé havud a bord 'me passeger el Pieter Nuyts, vun di Consijer de l'India. La costa la vegn mapada del Matthew Flinders e del Nicolas Baudin.

El territori del Stat el vegn reclamad in del 1788 'me part de la colonia del Noeuv Galles del Sud, però passaran pussee de quaranta agn prima de una seria proposta de abità la region a sud-ovest del Noeuv Galles del Sud.

## Geografia fisega
L'Australia Meridional la confina con tucc i olter stat del *mainland*, insema al Territori del Nord: a ovest cont l'Australia Ocidental, a nord cont el Territori del Nord, a nord-est cont el Queensland, a est cont el Noeuv Galles del Sud, a sud-est cont el Victoria, e a sud cont l'Ocean Indian in su la Granda Zoca Australiana. El territori a l'è in prevalenza succ, soratut de denter, indova che troeuvom i desert de sabia e preja, i lagh salad. La zona de desert la se spantega anca vers sud-ovest, in fina a la pianura de Nullarbor Plain, che l'è in tra el Grand Desert Victoria e l'Ocean Indian. A sud-est a troeuvom inscambi i uneghe aree de mont e bosch del Stat, cont i mont Flanders, che se slonghen per 500 km in direzzion nord-sud in fina a rivà in del pont pussee a sud a circa 200 km de Adelaide.

## Note


## Alter proget
Formula 3

La **Formula 3** a l'è una serie de corsa d'automobil, la terza de nivell dedree a la Formula 1 e a la Formula 2, pensada 'me pont de ingress a la corsa professional dopo di formule mono-marca o de la noeuva Formula 4.

A gh'è un campionad FIA de Formula 3, pussee vari campionad locai e regionai.

## Ligam de foeura
*Sit ofizzial

## Alter proget
Carlos Sainz Jr.

El **Carlos Sainz Jr.** (nom complet *Carlos Sainz Vázquez de Castro*; Madrid, 1 de setember 1994) a l'è un pilota d'auto spagnoeul, che 'l corr in Formula 1 con la Williams.

L'ha tacad a correr in la massima serie del 2015, con la Toro Rosso, fina al 2016, quand che l'è passad a la Renault del 2017 al 2018 e poeu a la McLaren del 2019 al 2020. Del 2021 al 2024 el corr per la cà de Maranell, per passà poeu a la Williams.

## Ligam de foeura
*Sit ofizzial

## Alter proget
Medical car

La **medical car** a l'è una vitura che l'è doperada per dà el socors medegh in di sport motoristegh. Compagna de 'n automedega, la gh'ha a bord almen un dotor espert e di usadei che poden servì in cas de 'n emergenza. L'è despess guidada de 'n pilota professionista, inscì che la po intervegnì a la svelta.

## Riferiment
*WATCH: Look inside Formula 1’s life-saving Medical Car

## Alter proget

## Vos corelade
*Safety car
Liga per el Salvin Premier

La **Liga per el Salvin Premier** (*Lega per Salvini Premier* in italian) a l'è un partid politegh italian de destra, che l'è stad fad su el 14 de dicember del 2017, 'me continuazzion del proget nazzionalista del Matteo Salvini in la Liga Nord, de la che l'ha ciapad i posizzion euro-sceteghe e popolista, senza però ciapà el secessionism.

Fina al 2019 la Liga per el Salvin Premier la ciapava domà i iscrit del Center e de la Bassitalia, in quell ann lì el congress el scerniss de facto de svojà la veggia Liga Nord e de passà tusscoss al noeuv soget politegh e donca la taca a ciapà tesserament de tut el Pajes, inveci i militant storegh poden scernì de tesseràss anca al vegg partid.

El so simbol el deriva de quell de la veggia Liga Nord, a guarnà el Guerrer de Legnan cont el Leon de San March. L'è, in di fad, un partid personalista ligad a la figura del leader Salvini.

Dopo di elezzion del 2022, quand che la Liga la ciapa men del 9%, el vegn foeura el *Comitad Nord*, guidad del Bossi, che 'l ponta a portà ancamò el partid in su temateghe regionalista e autonomista, senza però tocà la guida del Salvini.

## Ligam de foeura
*Sit ofizzial
Nico Hülkenberg

El **Nico Hülkenberg** (a l'anagrafa *Nicholas*; Emmerich am Rhein, 19 de avost 1987) a l'è un pilota d'auto todesch, che incoeu l'è pilota de riserva de la Aston Martin in Formula 1, ativ 'me pilota del 2010 al 2020 con la Williams, la Force India, la Sauber, la Renault e poeu con Racing Point. L'è el pilota de la massima serie che l'ha fad pussee de corse senza mai rivà in sul podi. In del 2022 comunque l'ha fad do corse a sostituì el Sebastian Vettel, che l'era positiv al SARS-CoV-2. In del 2023, 2024 e 2025 l'è pilota ofizzial de la Haas.

## Alter proget

## Ligam de foeura
*Sit ofizzial
Tregua de Parabiaa

La **tregua de Parabiaa** a l'è stad un acord fad in tra el 28 e 'l 29 de avost del 1257 che l'ha dervid la strada a la pas de Sant Ambroeus, che l'ha mitud fin ai lote interne al comun de Milan in tra la nobiltà e 'l pòpol, a meter in ciar el poder di Torrian 'me sciori de Milan e a schivà una guerra civil.

## Storia
### El principi
L'arcivescov de Milan Leon de Peregh, capo di nobil, el voreva no dàgh vos ai citadin in la politega urbana, inscì de tegnì i vegg privilesg, e quella roba chi l'ha fad tension in tra i nobil e i popolan, roba che l'è cressuda propi tant quand che el Ghielm de Landrian, un nobel, l'ha ciapad un poo de daner del popolan Ghielm Salv e, quand che l'è stad no bon de pagà, l'ha ciamad in la soa villa de Marnaa e l'ha copad, a sconder poeu el corp.

I so servitor, però, hann ciapad la salma e l'hann portada in di vie e piazze de la cità ambrosiana, a fà inrabì propi tant el popol.

### Vent de guerra
Inscì, la *Commune populi*, sota la guida del capitani del popol Martin de la Torr, la s'è volzada, a obligà la nobiltà a scapà de la cità in del luj del 1257, sota la protezzion de l'Arcivescov. El 5 de avost riparen a Sibrion, menter i milizzie del popol tachen la zona de Fagnan.

Riven poeu a sostegnì la *Commune militum* di rinforz del Sevar e poeu incontren, a faravost, i nobel comasch e, insema, riven fina a Nervian, a ciapà anca Legnan e Canegraa. El 24 d'avost el riva, a fianch de la popolazzion, el Carrocc, e eren tucc pront a scontràss.

In 'sti spostament, tra l'alter, el Leon de Peregh el se mala, a restà in del so Palazzi fina a la mort, a otover.

### La tregua e la pas
In del menter la machina de la diplomazzia la se moeuv e i imbasciator de Bressa, Berghem, Crema, Noara, Pavia e Lucca, guidad de l'Egidi de Cornoeuva, domanden una tregua, per poeu permeter al Papa de internvegnì per la pas.

Infin, el 28 d'avost se incontren in la gesa di Sant Gervas e Protas de Parabiaa i representant di do fazzion: el Bardin Boss per i nobil e 'l Jacom Usebi per el  *volgh*, discuten el compromess e firmen la tregua el dì despoeu, con la mediazzion di Fraa Predicator Minor, a representà el Stat de la Gesa.

La tregua l'è publegada per un mes e la resta in vigor per un ann, a vesser sostituida de la Pas de Sant Ambroeus del 4 d'avost del 1258.

## Riferiment
*Comun de Parabiaa
Romano La Russa

El **Romano La Russa** (Paternò, 11 de sginer 1952) a l'è un politegh italian, del 29 de avost 2022 assessor a la sigurezza e a la protezzion civil de la Lombardia, sota la sgionta de l'Attilio Fontana.

Fioeul de l'Antonino La Russa e fredell minor de l'Ignazio e del Vincenzo, el s'è diplomad 
al Licee Classegh Carducci l'è stad consejer comunal a Cinisell Balsom e Sest San Giovann, e l'è stad anca ativ in del setor del material sanitari, cont un'azienda in la zona de Per.

Del 2004 al 2008 l'è stad euro-parlamentar, in la Lianza Nazzional, e in quell ann lì l'entra in la politega regional, cont el Popol de la Libertà, a fà l'assessor a l'industria per el Robert Formigon fina al 2010, e del 2010 al 2013 l'è stad el so assessor a la sigurezza. In di elezzion del 2013, rivad a Fradej d'Italia, l'è no elesgiud al Pirellon, e anca in del 2018 l'è no elesgiud, ne al Pirellon ne a Roma.

Del 2022 el torna in politega regional con l'istess roeul, a sostituì el Riccardo De Corato, che 'l s'era dimetud per correr ai elezzion nazzionai che vegniven.

## Riferiment
*Consili Regional
Emozzion

Per **emozzion** se intenden i stat mentai e fisiologegh sociad ai modifeghe psicologeghe, a stimoi de dent o de foeura o a event naturai o cognossud. De 'n pont de vista de l'evoluzzion, i emozzion servissen a render pussee bona la reazzion de l'individov a di situazzion che gh'hann de besogn de 'na risposta rapida.

## Riferiment
*Britannica

## Alter proget
Pas de Sant Ambroeus

La **pas de Sant Ambroeus** a l'è stad l'acord che l'ha mitud fin ai conflit in tra el popol e la nobiltà del liber comun de Milan, firmada in la Basilega de Sant Ambroeus el 4 d'avril del 1258, dopo de la tregua de Parabiaa de l'ann prima, che l'haveva fermad el combater in atesa de 'na soluzzion final.

L'è stada mediada di podestà de la cità, i piasentin Felip Visdom e Ricard de Fontana, de vari representant elesgiud de popol e nobiltà e de element feudai de Noara e Com. L'ha garantid una representanza a valvassor e valvassin, oltra a partì varie careghe in tra popol e nobiltà.

L'ha garantid anca una grazzia de la pupart di riat e la revoca de tucc i statut fad dopo del 1251, foeura de quei aprovad in favor de la Gesa.

## Riferiment
*La Colonna del Diavolo 

## Bibliografia
*Storia Universale del Ceser Cantù, note al liber XII, pagina 719
George Russell (pilota d'auto)

El **George Russell** (King's Lynn, 15 de fevrer 1998) a l'è un pilota d'auto britannegh, che 'l corr in Formula 1 con la Mercedes.

Campion del GP3 Series 2017 e de la Formula 2 del 2018, l'è andad in la massima serie con la Williams in del 2019 e l'è restad lilinscì fina al 2021, quand che l'è passad a la Mercedes, 'me compagn de squadra del Lewis Hamilton.

El so numer de gara l'è 'l 63.

## Ligam de foeura
*Sit ofizzial

## Alter proget
Lance Stroll

El **Lance Stroll**, pseudonim de *Lance Strulovitch* (Montréal, 29 de otover 1998) a l'è 'n pilota d'auto canades, che 'l corr in Formula 1 con l'Aston Martin.

Autor de 'na gran carrera in di kart e campion de la Formula 4 italiana, el gh'ha anca di bon resultad in Formula Toyota, a vincéla, e 'l riva quell de cinch in la F3 europea in del 2015, a vincéla con gran resultad l'ann dopo. Del 2017 l'entra in Racing Point, deventada poeu Aston Martin, senza di gran resultad, a ciapà trii podi e 'na pole position.

## Ligam de foeura
*Sit ofizzial

## Alter proget
Formula 4

La **Formula 4** a l'è una categoria de corsa cont i automobil pensada 'me categoria internazzional prima de la Formula 3, roeul che prima gh'haveven domà i serie locai o mono-marca. A gh'è no un campionad internazzional, però, de Formula 4, che la resta organizada di federazzion nazzionai o sora-nazzionai, che gh'hann de respetà i criteri dad foeura de la FIA.

## Riferiment
*Regolament tecnegh

## Alter proget
Esteban Ocon

L**'Esteban Ocon** (nom complet *Esteban José Jean-Pierre Ocon-Khelfane*; Évreux, 17 de setember 1996) a l'è un pilota d'auto franzes, che 'l corr in Formula 1. con la Haas.

Vincitor del GP3 in del 2015, l'è stad in la massima serie del 2016 al 2018 con Manor e Force India e poeu, ancamò, del 2020 al 2024, con l'Alpine: per el 2025 el passa con la cà americana. L'ha vensgiud el gran premi d'Ongaria 2021.

L'è de origin spagnoeule de part de pader e franch-algerin de mam.

## Alter proget

## Ligam de foeura
*Sit ofizzial
Pierre Gasly

El **Pierre Gasly** (nom complet *Pierre Jean-Jacques Gasly*; Rouen, 7 de fevrer 1996) a l'è un pilota d'auto frances, che 'l corr in Formula 1 con l'Alpine F1. Entrad in la massima serie in del 2017 con la Toro Rosso, el passa a la Red Bull in del 2019, per poeu tornà a la Toro Rosso, deventada poeu AlphaTauri, per di gram resultad in del midem ann, in del 2023 el passa a l'Alpine. L'ha vensgiud domà el GP d'Italia in del 2020.

## Alter proget

## Ligam de foeura
*Sit ofizzial
Lianza Verd e Sinistra

La **Lianza Verd e Sinistra** (in italian *Alleanza Verdi e Sinistra*) a l'è una lista politega eco-socialista fada su per i elezzion politeghe italiane del 2022 de Europa Verda e de la Sinistra Italiana, guidada del capo de la formazzion verda Angelo Bonelli.

Sgiamò prima del borlà del governo Draghi i du moviment s'inn svesinad in del convegn "Noeuve Energie", e 'l 2 de luj nonzien formalment la lista unega, che 'l 6 de avost la se lia cont el PD.

Oltra a EV e SI inn sociad a la lianza Possibel e gh'è 'me partner regionai i Verd del Sudtirol, i Progressista Sardegnoeui e Ambient Dirit e Eguajanza de la Vall d'Aosta.

Riven a circa el 4%, e inn donca boni de finì in Parlament.

## Ligam de foeura
*Sit ofizzial
Isola del Nord

L**'Isola del Nord** (*North Island* in ingles, *Te Ika-a-Māui* in māori) a l'è vuna di do isole principai de la Noeuva Zelanda, spartida de l'Isola del Sud cont el Strecc de Cook. In su l'isola viven 3.925.800 persone (sgiugn 2021), circa el 77% de l'itregh Stat, se troeuven de fad i important cità de Auckland, la pussee granda e popolada del paes, e de Wellington, la capitala. L'isola, cont una superfis de 113.729 km², a l'è la numer quatordes per estension in del mond.

## Region

L'Isola del Nord la se spartiss in 9 region:

* Northland
* Auckland
* Zoca de la Bondanza
* Gisborne
* Waikato
* Taranaki
* Manawatu-Wanganui
* Baia di Hawke
* Wellington

## Note


## Alter proget
Carta de cul

La **carta de cul** a l'è una carta che l'è doperada per fregàss el cul e, in sgeneral, per netàss i zone intime.

A l'è fada inscì de deslenguàss a la svelta in l'aqua e blocà no i tubi, a diferenza de la carta, per esempi, di panet de carta, e anca de vesser destrugada mej in di fosse biologeghe.

La carta a l'è stada doperada a longh per netàss el dedree, sgiamò secoi prima del Signor, ma a l'è de la fin del secol quell de desnoeuv che la gh'è la carta de cul moderna, in rotol continov. Comunque, soratut in di pajes men sciori, a l'è stada doperada a longh, e l'è doperada ancamò incoeu di volte, la carta del giornal.

## Riferiment
*Focus

## Alter proget

## Vos corelade
*Xylospongium
Sergio Pérez (pilota d'auto)

El **Sergio Pérez Mendoza** (ciamad anca *Checo*; Guadalajara, 26 de sginer 1990) a l'è un pilota d'auto messican, che del 2011 al 2024 l'ha corrud in Formula 1

Fredell minor de l'Antonio Pérez, che 'l corr in la NASCAR messicana, l'ha tacad a correr in la massima serie in del 2011 con la Sauber, in del 2013, grazzia ai so bon resultad, el passa a la McLaren, ma la soa stagion l'è grama, a l'è donca ciapad in del 2014 de la Force India, che la deventarà poeu Racing Point, e 'l resta lilinscì fina al 2021, quand che 'l passa a la cà austriega: del 2024 l'è lassad a cà e sostituid del Liam Lawson.

L'ha vensgiud 5 GP in la soa carrera.

## Ligam de foeura
*Sit ofizzial

## Alter proget
Union Popolar (Italia)

L**'Union Popolar** (*Unione Popolare* in italian) a l'è 'na lista politega de estrema sinistra fada su per i Elezzion politeghe italiane del 2022, lanziada el 9 de luj del Luigi De Magistris.

La gh'ha dent Democrazzia e Autonomia, el Partid de la Refondazzion Comunista, Poder al Popol, ManifestA, Resorgiment  Socialista e 'l Partid del Sud.

Ghe riven no a passà el sbarrament del 3% e donca resten foeura del Parlament.

## Riferiment
*De Magistris annuncia un nuovo soggetto politico: "Per rispondere alle esigenze degli italiani"
Television Electronic Disc

El **Television Electronic Disc** a l'è stad un formad de videoregistrazzion vegnud foeura in del 1975, fad de la Telefunken e de la Teldec, che 'l doperava un disch de lamina de 200 millimeter che 'l pirlava a 1'500 sgir per menut, inscì de fà 'n cussinet d'aria e sbassà la frizzion in sul letor, un disch inscì el podeva havégh sota vot menut de television, poeu l'è vegnud foeura quell de dodes polles, bon de tegnì dodes menut

L'ha vendud no inscì tant, e sgiamò in del 1978 la Telefunken l'era passada ai VHS.

## Riferiment
*Le TED: Television Electronic Disc

## Vos corelade
*V-Cord
*Capacitance Electronic Disc
*Video High Density
Autodrom Nazzional de Monscia

L**'Autodrom Nazzional de Monscia** (in italian *Autodromo nazionale di Monza*) a l'è un circuit automobilistegh internazzional sit in del mez del Parch de Monscia, quart autodrom permanent el pussee antigh del mond e sed storega del Gran Premi d'Italia, l'è anca el circuit indova che gh'è stad pussee de Gran Premi in la storia de la Formula 1.

## Ligam de foeura
*Sit ofizzial

## Alter proget

## Vos corelade
*Anell volta velocità
Isola del Sud

L**'Isola del Sud** (*South Island* in ingles, *Te Waipounamu* in maori) a l'è la pussee granda isola de la Noeuva Zelanda, spartida a nord de l'Isola del Nord cont el Strecc de Cook. Cont i so 150.437 km² a l'è l'isola numer dodes pussee granda in del mond. In de l'isola el viv domà el 23% de la popolazzion del Stat, con circa 1.196.000 persone (sgiugn 2021), i cità principai a inn Christchurch e Dunedin.   

## Region

* Nelson
* Otago
* Canterbury
* Marlborough
* West Coast
* Southland

## Alter proget
Video High Density

El **Video High Density** a l'è stad un formad de video-disch sortid in del 1983 de la JVC e spantegad soratut in Giapon.

El dopera di disch un vinil de 25 centimeter  che inn semper tegnud in di custodie, compagn del coev Capacitance Electronic Disc, inscì de permeter no a l'utènt de tocà el disch, che l'è lensgiud cont i cambi de capacitanza, ma a tegnì trascia eletronegament, roba che la permet de havégh no di solch compagn del vinil del CED e de sbassà donca el contat in tra i part, se poden salvà 60 menut de video per lat.

L'è restad rilevant fina al 1987, e i disch inn stad dad foeura fina ai prim agn '90.

## Riferiment
*VHD Disc World
Daniel Ricciardo

El **Daniel Ricciardo** (Perth, 1 de luj 1989) a l'è un pilota d'auto australian, ativ in Formula 1 del 2011 al 2024.

Campion de la Formula Renault in del 2008 e de la Formula 3 britannega in del 2009, el corr in la massima serie del 2011, indova che l'ha corrud con HRT, Toro Rosso, Red Bull e Renault prima de passà a la McLaren, indova che l'è restad fina al 2022. El deventa terz pilota de la Red Bull in del 2023, per vesser poeu ciamad 'me pilota in AlphaTauri a partì del GP de Ongaria, dopo che 'l Nyck De Vries l'è lassad a cà: el sarà confermad in Racing Bulls per el 2024 fina al GP de Singapor, quand che l'è sostituid del Liam Lawson.

## Riferiment
*ULTIM’ORA: fuori Nyck De Vries, torna Ricciardo in Formula 1

## Ligam de foeura
*Sit ofizzial 

## Alter proget
Istitut Tecnegh Industrial Giuseppe Omar

L**'Istitut Tecnegh Industrial  Giuseppe Omar** a l'è una scoeula superior de Noara, in pè del 1895.

## Storia
Fondad in del 1895 dopo che 'l filantrop Giuseppe Omar de Biandraa l'ha lassad un poo de daner in del so testament, l'è ativ de l'ann dopo 'me scoeula professional di art e mester de prim grad per legnamer e mecangh, del 1907, con decret del Re, la passa sota el ministeri de l'agricoltura, industria e comerci.

In del 1912 la deventa scoeula de segond grad pensada per i capo-operari, riservada ai sgioven con la sesta elementar, resten però anca i cors che gh'eren prima.

El deventa un Regio istitut tecnegh in del 1915, cont el perder del cors de legnamer e 'l trasformà de quell de mecanegh in mecanegh eletricista, che se podeva andà domà dopo havé fornid la scoeula media, e l'è in quell period chi che 'l ciapa la soa fama a nivell provincial e regional.

In del 1923, con la reforma Gentile, l'è reformad, a meter una part dedicada ai perit e 'n oltra dedicada al tirocini di eletricista, e l'è sgiontada anca una sezzion de majaria e calzetaria.

In del 1933 el deventa un Istitut tecnegh industrial, vert a quei con licenza de terza media, du agn in comun e poeu vari cors tecnegh 'me capo-perit. In del 1941 la *Regia Scuola Tecnica* a l'è spostada in d'una scoeula professional de la zona e, in del 1944, l'è fada su l'adressa de costruzzion aeronauteghe, 'n industria che la cresseva a l'epoca. In del 1963 a l'è mituda l'adressa de eletronega industrial.

In tra i agn '60 e '70, per el volzà de l'età de l'oblegh de la scoeula, el cress el numer di student, anca de la vesina Lombardia, e inn fade su di sezzion destacade a Galliaa, Trecaa e Olesg, la darrera l'è stada serrada, menter i prime dò, in di agn '80, inn stade tacade insema in d'una noeuva sezzion a Romentin.

In del 1975 el cors de costruzzion aeronauteghe l'è spostad a l'Istitut Fauser e del 1991 gh'è 'na sezzion de chimega, grazzia a la domanda di industrie de la zona per di perit chimegh.

## Adresse
*Dipartiment de chimega
**Chimega e materiai
**Biotecnologie sanitarie
**Biotecnologie ambientai
*Dipartiment de eletrotecnega-eletronega
**Automazzion
**Eletrotecnega
**Eletronega-robotega
*Dipartiment de mecanega
**Mecanega e mecatronega
**Energia
**Mecatronega robotega (sed de Olesg)

## Riferiment
*Storia 

## Ligam de foeura
*Sit ofizzial
Cartrivision

**Cartrivision** a l'è stad un formad de video-casseta analogega vegnud foeura in del 1972, el prim a insubì film registrad de piena longhezza per el mercad de cà.

A doperà un bindell magnetegh, el podeva registrà fina a 114 menut, ma el gh'ha no havud gran sucess, desgià che la pupart di titoi se podeven domà ficcià e besognava mandài indree per podé menà indree el bindell, menter eren men i titoi che se podeven crompà. La gh'era anca una videocamera in bianch e negher per fà i so video, quella a color l'è mai stada dada foeura, desgià che 'l sistema l'è stad tolt via apena tredes mes dopo del sò entrà in del mercad.

## Riferiment
*1972: Cartrivision - The First VCR with Prerecorded Tapes

## Vos corelade
*Video Cassette Recording
Nicholas Latifi

El **Nicholas Latifi** (Montréal, 29 de sgiugn 1995) a l'è un pilota d'auto canades, che l'ha corrud in Formula 1 con la Williams del 2020 al 2022, dopo vesser stad vicecampion de Formula 2 in del 2019. El no numer de gara a l'era el 6.

## Ligam de foeura
*Sit ofizzial

## Alter proget
Nico Rosberg

El **Nico Rosberg** (Wiesbaden, 27 de sgiugn 1985) a l'è un ex pilota d'auto todesch-finlandes, che l'ha corrud in Formula 1 del 2006 al 2016, ann che l'è deventad campion e l'ha nonziad de retiràss.

Fioeul del Keke Rosberg, l'ha vensgiud la Formula BMW e poeu el GP2 in ddel 2005, roba che ghe permet de passà a la massima serie, del 2006 al 2009 con la Williams e, del 2010 al 2016, a la Mercedes, cont i che el vinc el titol iridad in del 2016, quand che l'ha nonziad de mollà el sport.

Al dì d'incoeu el resta in del *paddock* e 'l fa el comentador sportiv.

## Ligam de foeura
*Sit ofizzial 

## Alter proget
Motor a combustion interna

El **motor a combustion interna**, ciamad anca men coretament *motor a s'ciop*, a l'è una machina che l'è bona de trasformà l'energia che gh'è dent a 'n carburant in lavorà mecanegh, doperad poeu per el moviment o per generà energia eletriga.

El fonziona grazzia al brusà del combustibel, messedad insema a 'n ossidant, de solet l'aria, dent de 'na cambra de combustion, che donca el s'ciopa e 'l moeuv diretament di part mecaneghe del motor, de solet di piston, di rotor o di turbine.

Per via del fat che i carburant gh'hann una bona massa energetiga e poden donca vesser menad in sgir senza gran problema i motor a combustion interna inn doperad soratut per i mez che se moeuven.

## Riferiment
*Britannica

## Alter proget

## Vos corelade
*Motor a reazzion
*Motor a du temp
*Motor a quater temp
*Motor a ses temp
*Motor a set temp
*Motor termegh
*Motor a combustion esterna
*Sora-alimentazzion
Provolon

El **provolon** a l'è un formai a pasta filada originari de la Bassitalia, che però a partì de la fin del secol quell de desnoeuv el gh'ha havud gran sucess in la Vall Padana, indova che hann mitud insema quella tradizzion formasgera del Sud con la vocazzion laccera del territori.

Incoeu inn recognossud 'me DOP el Provolon Vallpadana, che 'l se po fà in Lombardia, Veneto, Trentin-Sudtirol e Emilia-Romagna, e 'l Provolon del Monegh, che l'è fad in Campania e 'l vegn de una tradizzion del 1700.

## Riferiment
*Treccani

## Alter proget

## Vos corelade
*Scamorza
*Provola
Žerůtky (Znojmo)

**** a l'è un comun de la Cechia, part de la Moravia de Sota e del distret de Znojmo.

El gh'ha el status de cità.
## Riferiment
*CCRE 

## Alter proget
Znojmo

**** a l'è una cità de la Cechia, part de la Moravia de Sota e del distret de Znojmo, del che l'è capo-loeugh.
## Riferiment
*CCRE 

## Alter proget
Kimi Räikkönen

El **Kimi Räikkönen** (Espoo, 17 de otover 1979) a l'è un ex pilota d'auto finlandes, che l'ha corrud in Formula 1 del 2001 al 2009 e del 2012 al 2021. In la soa carrera l'ha vensgiud un titol mondial, in del  con la Ferrari, e l'ha garesgiad con la Sauber (2001), con la McLaren (2002-2006), con la Ferrari (2007-2009), con la Lotus (2012-2013), ancamò con la Ferrari (2014-2018) e infin con l'Alfa Romeo (2019-2021).

Al dì d'incoeu a l'è un dirigent sportiv.

## Ligam de foeura
*Sit ofizzial

## Alter proget
Jacques Villeneuve

El **Jacques Villeneuve** (Saint-Jean-sur-Richelieu, 9 de avril 1971) a l'è un pilota d'auto canades, fioeul d'art del Gilles Villeneuve e campion del mond de Formula 1 in del , serie in che l'è stad del 1996 al 2006, a correr con la Williams, la BAR, la Renault, la Sauber e la BMW Sauber.

## Riferiment
*Britannica

## Alter proget
Alain Prost

L**'Alain Prost** (Lorette, 24 de fevrer 1955) a l'è un ex pilota d'auto frances, che l'ha corrud in Formula 1 del 1980 al 1991 e poeu anca in del 1993, a deventà campion del mond per quater voeulte, in del , ,  e . L'ha corrud con la McLaren (1980), con la Renault (1981-1983), con la McLaren (1984-1989), con la Ferrari (1990-1991) e con la Williams in del 1993. L'era ciamad "el professor" per el so aprocc tategh ai gare e 'l so volt guarnà di gome.

Dopo del retir l'è entrad in del mond di corse 'me costrutor, con la Prost Grand Prix.

## Riferiment
*Britannica

## Alter proget

## Vos corelade
*Rivalità Prost-Senna
Strinon

El **strinon** (in grafia fonetega *strinù*) a l'è una salamella tipega de la zona de Bressa e de Berghem. Cosuda in su piastra o in su la bras, el so nom el vegn de *[[:wiktionary:lmo:strinà|strinà]]*, termen tipegh oriental per *brusà*, almen fina a fà cambià color..

El so impast l'è de carna de porscell, cont anca sal, pever, aj, cannella, nos moscada, ciod de garofen e vin. El gh'ha de vesser tajad fresch per la longhezza e mitud a coeuser, squasi a brusàll. L'è poeu servid con el pan, in del tradizzional *pan e strinon* de la zona.

## Riferiment
*La Salamela - Ol Strinù
Liz Truss

La **Liz Truss** (Oxford, 26 de luj 1975) a l'è una politega britanega, prima ministra del Regn Unid del 6 de setember 2022, a sostituì el Boris Johnson, per la che l'è stada ministra di afar forest, e del dì prima leader del Partid Conservator.

L'è stada nominada prima ministra de la Lisabeta II apena du dì prima de morì, dopo l'ha servid sota el Carlo III.

## Ligam de foeura
*Sit ofizzial 

## Alter proget
Damon Hill

El **Damon Hill** (Londra, 17 de setember 1960) a l'è un ex pilota d'auto britannegh, campion del mond de Formula 1 in del .

Fioeul d'art del Graham Hill, anca lu campion del mond, l'ha scominciad in del motociclism per passà poeu a l'automobilism e rivà in la massima serie, dopo de 'na longa gaveta, in del 1992. L'ha corrud fina al 1999, dopo vesser stad con la Brabham, la Williams, la Arrows e, infin, la Jordan.

## Riferiment
*DriverDB
## Alter proget
Nyck De Vries

El **Nyck De Vries** (Sneek, 6 de fevrer 1995) a l'è un pilota d'auto olandes, vincitor del campionad 2019 de Formula 2 e campion del mond in la stagion 2020-2021 de Formula E col team Mercedes. L'ha corrud in Formula 1 una voeulta, con la Williams, a Monscia in del 2022, a sostituì l'Alex Albon, ricoverad per pendicita, a ciapà du pont, e l'ann dopo l'è fad pilota ofizzial de l'AlphaTauri, el sodisfa minga però i aspetative del team, che dopo el GP de Silverstone el lassa a cà e 'l nonzia, el vundes de luj, de sostituìll cont el Daniel Ricciardo.

## Riferiment
*ULTIM’ORA: fuori Nyck De Vries, torna Ricciardo in Formula 1

## Ligam de foeura
*Sit ofizzial 

## Alter proget
Rajhrad

**** a l'è un comun de la Cechia, part de la Moravia de Sota e del distret de Brno-venkov.

El gh'ha el status de cità.

## Riferiment
*CCRE 

## Alter proget
Huntingtina

L**'huntingtina** a l'è una proteina codifegada in l'om del gen *IT15*, che la gh'ha un roeul minga ciar in su la memoria e in sui cellule nervose del cervell, soratut in del straport axonal, anca se la se troeuva in tucc i tessud del corp, la che mutazzion l'è sociada a la malatia de Huntington, una grama malatia degenerativa che la mena inevitabilment a la mort.

La gh'ha una massa de circa 350 kDa, anca se ciarament la varia de proiteina a proteina, e l'è fada su normalment de 3144 aminoacid.

## Informazzion
La soa forma l'è variabel in bas al numer di glutamine residue lassade del *gen HTT* - sit in del brasc curt del cromosoma 4 di para de bas 3'074'510 al para de bas 3'243'960 -  che 'l gh'ha una serie de *CAG*, che dann foeura l'aminoacid manzonad, un classegh cas de ripetizzion de trinucleotide: in la soa forma normal ghe n'è de ses a trentacinch, menter in quei con la malatia de Huntington inn pussee, in d'un quaj cas fina a 250, roba che ghe permet minga de fonzionà ben e la deventa donca tossega per i cellule del cervell, a destrugà infin i fonzion motorie e de comprension de la persona. In bas al numer de glutamine pussee, se pensa, gh'è pussee de sintom e se desvilupen prima, quei che gh'hann poch pussee de glutamine rispet al normal poden mai mostrà i sintom in la soa vita, menter quei con propi tante de ripetizzion, soratut pussee de 60, poden mostrài propi de sgiovin.

La soa presenza a l'è necessaria a la vita, l'è stad provad in di rat che se la gh'è no se moeur. Tra l'alter la gh'ha nissuna omologia de sequenza con di alter proteine. L'è ciar che 'l regola l'abrineurina, che la regola a soa voeulta la vitalità di neuron e 'l so bon desvilup, ma el se sa no comè che 'l fa. La interagiss con almen alter desnoeuv proteine, de che ses gh'entren con la trascrizzion, quater cont el straport, trè per la segnalazzion cellular e ses che 'l se sa no cossa fan.

## Riferiment
*OMIM
*HTT gene - MedLinePlus
*The biological function of the Huntingtin protein and its relevance to Huntington’s Disease pathology
Big Bang

El **Big Bang** (*Gran S'ciop* in ingles) a l'è una teoria, al dì d'incoeu la pussee seguida e retegnuda probabel, che la spiega el nasser de l'univers a partì, apont, de 'n gran s'ciop che l'ha poeu dad origin a tucc i fenomen che gh'è incoeu, menter prima gh'era una singolarità indova che spazzi e temp gh'haveven minga de sens.

Soratut, l'è compatibel con la lesg de Hubble, o ben l'osservazzion che pussee che una galassia l'è lontana de la Terra, pussee che la se slontana a la svelta. Quella teoria chi l'è stada tirada foeura anca grazzia al Georges Lemaître, per quella reson chi l'è ciamada anca lesg de Hubble-Lemaître.

## Riferiment
*Treccani

## Alter proget

## Vos corelade
*Cosmogonia
*Modell del stat stazzionari
*Mort termega de l'univers
*Big Bang fregg
*Big Crunch
*Big Bounce
Nelson Piquet

El **Nelson Piquet** (Rio de Janeiro, 17 de avost 1952) a l'è un ex pilota d'auto brasilian, campion de la Formula 1 per trè voeulte, in del ,  e . L'ha corrud in la massima serie del 1978 al 1991, a stà con la Ensign e la McLaren in del 1978, con la Brabham del 1978 al 1985, con la Williams del 1986 al 1987, con la Lotus del 1988 al 1989, a fornì la soa carrera con la Benetton, del 1990 al 1991, a havégh 'me compagn de squadra el Michael Schumacher, a l'epoca apena esordient.

Pader di pilota Nelson jr., prim campion de Formula E, e del Pedro Piquet, l'è anca nono de la Penelope Kvjat, fioeula del Danil Kvjat e de la so fioeula Kelly. Oltra che per la corsa l'è stad cognossud anca per el so comportament assee ironegh e scherzos.

## Riferiment
*DriverDB

## Alter proget
Almdudler

L**'Almdudler** a l'è una bevanda ai erbe frizanta austriega, vesina 'me savor a la zedrada o al ginger ale. L'è la segonda bevanda pussee popolar in del Pajes mitteleuropee, dopo de la Coca Cola.

Inventada in del 1957 de l'Erwin Klein 'me alternativa ai bevande alcoleghe, la dev el so nom a la fras "auf der Alm dudeln", o ben "candà jodel in sui prad alpin". Disponibel frizzanta, senza gas, diluida e senza zucher, in di region indova che se fa el vin l'è despess mis'ciada col vin local, e l'è disponibel anca in version radler.

L'è venduda anca in Germania e Svizzera.

## Alter proget

## Ligam de foeura
*Sit ofizzial
Malatia de Huntington

La **malatia de Huntington**, ciamada anca *chorea major*, a l'è una malatia genetiga neurodegenerativa che la mena a 'n perder de coordinazzion di muscoi e a 'n declin cognitiv con problema psichiatregh. La scomincia de solit in la meza età e l'è la causa di moviment involontari strani, quella che in medesina la se ciama corea.

Pussee comuna in di popolazzion europee, l'è dovuda a 'n gen mutad che 'l esprim la proteina huntingtina, che 'l va inanz in manera autosomega dominanta, o ben l'è assee havégh un cromosoma cont el gen mutad per vesser malad. Donca, se vun l'è fioeul de vun con la malatia el gh'ha el 50% de probabilità de havéghela anca lu. 'Sta bas genetica chi l'è stada descoverta in del 1993 grazzia a 'n studi de la *Hereditary Disease Foundation*.

A gh'è nissuna cura per la malatia, ma varie medesine poden jutà almen cont un quaj sintom. 'Sti sintom chi varien de persona a persona, ma de solit la soa evoluzzion la po vesser preveduda. De solet l'agravament di condizzion e i complicanze, la pussee comuna la polmonita, menen a 'n aspetativa de vita de massim vint agn del principi di sintom. Comunque, in di darrer mes o agn gh'è besogn de 'n assistenza costant.

## Riferiment
*ISS Salute

## Alter proget
Gesa del San Gotard in Cort

La **Gesa del San Gotard in Cort** a l'è una gesa de Milan, fada su in tra el 1330 e 'l 1336 per orden de l'Azzon Vescont 'me Capella Ducal, sita propi in del center storegh, tant che la fa part del Gran Musee del Dom de Milan.

## Riferiment
*Milano Da Vedere

## Alter proget
Keke Rosberg

El **Keke Rosberg** (Solna, 6 de dicember 1948) a l'è un ex pilota d'auto finlandes, che l'ha corrud in Formula 1 del 1978 al 1986, a vincer el campionad mondial pilota in del .

L'è 'l pader del Nico Rosberg, anca lu campion del mond de Formula 1.

## Ligam de foeura
*Formula 1

## Alter proget
Deciarazzion de independenza de la Padania

La **deciarazzion de independenza de la Padania** a l'è stada una deciarazzion de independenza simbolega per la Padania, dada foeura de l'Umbert Boss, leader de la Liga Nord, el 15 de setember del 1996 a Venezzia, in d'una manifestazzion del Carrocc.

Pussee inanz gh'è stad anca un referendum consultiv in sul tema e l'è stad convocad un Parlament de la Padania.

Sgiamò intorna al 2000 el partid l'ha mollad de bon la lota independentista, a svesinàss a di posizzion conservatris in del center-destra italian.

## Riferiment
*Indipendenza della Padania: il 15 settembre 1996 la dichiarazione del leghista Bossi
Mindustry

**Mindustry** a l'è un video-sgioeugh open source strategich del tipo protesg la torr, indova che besogna ciapà di resorse naturai e lavorài per havégh poeu i strument, i defese e i unità per difender el coeur de la bas di atach di dron nemis.

A l'è disponibel per Windows, Mac e Android.

## Alter proget

## Ligam de foeura
*Sit ofizzial
Alan Jones (pilota d'auto)

L**'Alan Jones** (Melbourne, 2 de november 1946) a l'è un ex pilota d'auto australian, che l'ha corrud in Formula 1 del 1975 al 1983 e del 1985 al 1986, a vincer el campionad mondial pilota in del , menter 'l correva con la Williams.

## Riferiment
*Sapere.it

## Alter proget
Alp (sit)

L**'alp** (o anca alpee o mont) a l'è un sit indova che i bergamin menen el bestiam per fàgh fà pastura in montagna in tra i 1000 e i 2500 meter, per profità de la tanta erba fresca in di mes d'estad, de la fin de masg a metà setember.

De solet, la pupart di bes'ce che vegnen fade andà su a l'alp a inn vache, ma poden vesser anca de olter spece, 'me bee o caver de levam. I alp a inn caraterizad de cassine per la produzzion de buter o formai: el lacc otegnud in l'alp a l'è drovad per fà i *formai de mont*, 'me el Bit, el Bit storegh, el Nostran Valtrompia (version de alp) e el Strachitunt (version de alp).

## Note
Domestigazzion

La **domestigazzion** a l'è el process cont el che una specie animal o vegetal a l'è adatada inscì de servì a l'om, per esempi 'me specie che la se po mangià ben o che l'è pussee bona o la dà pussee de frut o 'me animal de lavorà o de compagnia.

## Riferiment
*Treccani

## Alter proget

## Vos corelade
*Animal de compagnia
Andrea Maron

L**'Andrea Maron** (intorna al 1475 - Roma, 24 de marz 1528) a l'è stad un umanista e poeta lombard.

## Biografia
Originari de 'na familia de Bressa e barba del Peder Maron, se pensa che l'è nassud a Pordenon. Dopo havé passad un poo de temp in di territori de Venezzia, l'è deventad assee filo-franzes e anti-sforzesch, a scriver prima di componiment in latin a favor del Re de Franza e poeu di poesie in lombard, compagne de *O vet, o vet, o vet o Lodovich?* (a longh atribuida al Lanzin Curt), indova che 'l descut la borlada del Lodovigh e ghe rid adree, *Din don, din don, ch’a l’è cazut ol Scagn* e *Olà mò tí, no sé gn’è pris ol Mor?*, semper anti-sforzesch.

Del 1510 el compariss in l'elench di salariad del cardenal Ipolit d'Est e per lu el fa vari mester in Italia, soratut a Roma, indova che l'è deventad 'na spece de so representant. Considerad un gran poeta improvisator, el piaseva propi tant a la cort romana, indova che l'è slontanad domà del papa Adrian VI.

Picad e robad di Lanzichenech in del sach del 1527, indova che se perden squasi tucc i so manoscrit, el se malarà poch dopo e 'l morirà in d'una taverna. La pupart di so test inn perdud, ma la s'è conservada la soa bona fama de improvisator.

## In la literadura
### Lombarda
In lombard l'è regordad soratut per i sgiamò citad *O vet, o vet, o vet o Lodovich*, *Din don, din don, ch’a l’è cazut ol Scagn* e *Olà mò tí, no sé gn’è pris ol Mor?*, poesie politeghe contra i Sforza.

### Italiana
De quell che 'l se sa l'ha mai scrivud vers in toscan, ma l'è manzonad del Calcagnini, in d'un quaj vers per "consolàll" che l'haveva podud no compagnà el Cardenal in Ongaria, e anca el Lodovigh Ariost ghe dedica un quaj vers, dopo che l'era stad slontanad de la cort per vesser minga andad col Cardenal, o ben:

Fa a mio senno, Maron: tuoi versi getta
con la lira in un cesso, e una arte impara, 
se beneficii vuoi, che sia più accetta.
Ma tosto che n’hai, pensa che la cara 
tua libertà non meno abbi perduta
che se giocata te l’avessi a zara;
e che mai più, se ben alla canuta
età vivi e viva egli di Nestorre,
questa condizion non ti si muta.
E se disegni mai tal nodo sciorre,
buon patto avrai, se con amore e pace
quel che t’ha dato si vorà ritorre.


Anca in l'Orland Furios ghe lassa 'na menzion d'onor e anca 'na citazzion indova che l'è paragonad a l'alter Maron, o ben Vergili.
### Latina
L'ha tolt part ai *Coryciana*, o ben di poesie dedicade a l'umanista lussemborghes Johann Goritz e l'ha scrivud un quaj vers per i *Octoginta volumina*. L'è manzonad in del *De poetis urbanis* del Francesco Arsilli.

## Riferiment
*Treccani
Gustav Mahler

El **Gustav Mahler** (Kaliště, 7 de luj 1868 - Vienna, 18 de masg 1911) a l'è stad un compositor austro-boem del period tard-romantegh.

## Riferiment
*Treccani
## Alter proget
Jody Scheckter

El **Jody Scheckter** (East London, 29 de sginer 1950) a l'è un ex pilota d'auto sudafrican, campion de Formula 1 in del , indova che l'ha corrud del 1972 al 1980 con la McLaren (1972-1973), la Tyrell (1974-1976), la Wolf (1977-1978) e, infin, l'ha fornid la soa carrera con la Ferrari, indova che l'ha vensgiud el mondial, unegh sudafrican a fàll.

## Riferiment
*DriverDB

## Alter proget
Brumov

**** a l'è un comun de la Cechia, part de la Moravia de Sota e del distret de Brno-venkov.
## Riferiment
*CCRE 

## Alter proget
Restell (cà)

El **restell** a l'è un lavorà che el se poeul sarrà o dervì, a l'è un pont per andà denter o foeura de un sit serciad de mur o ringhere, de solet un edifizzi o un giardin.

## Descrizzion
I restell a inn de solet fad de metall o de legn; a inn fad su de part verticai sgiontad con part orizontai o de travers, in scima a gh'inn despess di guzze, per fà de manera che el sia pussee malfà soltà la barrera.

## Alter proget
Mario Andretti

El **Mario Andretti** (Montona, 28 de fevrer 1940) a l'è un ex pilota d'auto statunitens de origin italiana, campion del mond de Formula 1 in del , indova che l'ha corrud del 1968 al 1972 e del 1974 al 1982.

A bon cunt, l'ha corrud in alter serie a longh, e despess l'ha ciapad in man un quaj mez de corsa. L'è capostipet de 'na vera e propia dinastia de pilota: el fioeul Michael l'è stad campion CART e l'ha dervid l'Andretti Autosport, poeu gh'è el fioeul Jeff, el nevod John e 'l biadegh Marco.

## Ligam de foeura
*Sit ofizzial

## Alter proget
Conoscenza

La **conoscenza**, o anca **cognossenza**, a l'è el savé e 'l comprender de verità, facc o informazzion che l'è rivad con l'esperienza o con l'imprender.

## Riferiment
*[Treccani](https://www.treccani.it/enciclopedia/conoscenza_(Dizionario-di-filosofia)/)

## Alter proget
Cortado

El **cortado** (voltabel in *scurtad* o *tajad*) a l'è una preparazzion a bas de cafè tipega del mond ispanegh, indova che 'l cafè espress a l'è messedad a 'na part compagna de lacc inscì de sbassànn l'acidità, ma che l'è minga vaporizad inscì tant compagn del cafè a mità italian, al che comunque l'è assee vesin.

## Riferiment
*CAFFE’ CORTADO, COS’E’ E COME SI PREPARA

## Alter proget

## Vos corelade
*Espress cuban
Capell alpin

El **capell alpin** (ciamad anca *capell tiroles* o *capell de caciator*) a l'è un capell spantegad in d'un poo tucc i colture alpine, propi tipegh, forsi originari, del Tirol.

Fad de felter, l'è despess decorad con di spillete, di piume o di bande con dissegn o stema. A gh'è vari modei e dissegn, anca se inn vesin in tra de lor, comunque con la standardizazzion de la coltura tirolesa in tra el secol quell de desnoeuv e quell de vint a l'è vegnud foeura un modell pussee general, quell cont el sora pussee schisciad e 'l dedree tirad su, che l'è deventad propi un gran simbol del Tirol intregh a nivell coltural, voramai spantegad anca in Baviera, indova che despess l'è mitud a l'Oktoberfest.

Un capell propri compagn l'è mitud di Alpit de l'Armada italiana.

## Riferiment
*What is a Tyrolean Hat? Types, Definition & Photos 
## Alter proget

## Vos corelade
*Ich kauf' mir lieber einen Tirolerhut
*Capell Homburg
*Standschützen
*Dirndl
*Lederhosen
Výsluní

**** a l'è una cità de la Cechia, part de la Region de Ústí nad Labem e del distret de Chomutov.
## Riferiment
*CCRE 

## Alter proget
James Hunt

El **James Hunt** (Londra, 29 d'avost 1947 - Londra, 15 de sgiugn 1993) a l'è stad un pilota d'auto e comentator televisiv ingles, che l'ha corrud in Formula 1 del 1973 al 1979,  e l'è deventad campion in del .

Cognossud soratut per el so stil de vita assee senza regole e per la mesizzia-rivalità cont el Niki Lauda, a  fin de la carrera in di corse l'ha tacad a comentà i gare per la BBC, fina a la soa mort, per un s'ciopon del coeur.

## Riferiment
*Connecting Rod 

## Alter proget
Emerson Fittipaldi

L**'Emerson Fittipaldi** (San Paol, 12 de dicember 1946) a l'è un ex pilota d'auto brasilian, cont anca la citadinanza italiana. L'ha corrud in Formula 1 del 1970 al 1980, a vesser campion del mond in del  e in del , l'ha poeu trad insema, senza fortuna, una soa scudaria. L'ha corrud anca in del campionad CART e in di 500 mie de Indianapolis.

Anca el fradell Wilson, el nevod Christian e i biadegh Enzo e Pietro inn in del mond di corse.

## Riferiment
*Treccani
## Alter proget
Jackie Stewart

El **Jackie Stewart** (Dumbarton, 11 de sgiugn 1939) a l'è un ex pilota d'auto britannegh, che l'ha corrud in Formula 1 del  al , a deventà campion per trè voeulte (, , ).

L'è el pilota campion de la massima serie el pussee vegg dopo de la mort del John Surtees, mort in del 2017.

## Riferiment
*DriverDB

## Alter proget
Prion

Un **prion** (de l'ingles "PRoteinaceous Infective ONly particle", o ben "particola infetiva domà proteiga") a l'è una proteina piegada mal che l'è bona de trasmeter la soa forma fallada a di alter proteine sane. Provochen, in de l'om e in varie alter bestie, di malatie neurodesgenerative grame che menen semper a la mort, de che se cognoss minga un tratament e che poden trasmetés.

Al dì d'incoeu el se sa no cossa l'è che 'l mena una proteina a piegàss mal, ma a s'è capid che la strutura maligna l'è bona de menà al collass di alter proteine arente. Rispet ai alter agent infetiv, compagn di bater, di virus, di fonsg, di viroid e di parassita, gh'hann minga di acid nucleich, i prion inn formad apena de aminoacid, roba che i partiss propi tant di classegh patogen.

In di mamifer tucc i malatie de prion inn determinade de di mutazzion a la proteina del prion, ma l'è ipotizad che l'atrofia multi-sistemega la sibia determinada de 'na forma prionega de l'Alfa-sinucleina. 

'Me 'na proteina intrinsecament desordinada, un prion el se liga insema a 'n alter prion, e poeu semper pussee proteine poden ligàss, 'me a formà 'na fibra, che poeu formen i amiloid, che menen a la desgenerazzion del tessud del cervell. Però minga ogni malatia che l'è determinada di amiloid l'è prionega, se ved la malatia de Alzheimer o la sclerosi lateral amiotrofega, che inn ciamade *malatie compagne de quelle di prion*. Varie proteine di levad hann mostrad di carateristighe prionogeneghe e anca 'na proteina de l'om che la catateriza la memoria el gh'ha. I prion, de tute i manere, a inn soget a 'na forma de selezzion natural. E poeu, i prion inn asse stabil e inn no denaturad del cald o di tradizzionai manere de sterlizà.

In l'om i prion provochen la malatia de Creutzfeldt-Jakob, la soa variant, la sindrome de Gerstmann-Sträussler-Scheinker, l'insonnia familiar fatal e 'l kuru, di alter malatie famose che inn provocade di prion inn i scrapie, l'encefalopatia spongiforma bovina, ciamada anca *vaca mata* e la malatia del deperiment cronegh, ciamada anca *cerv zombie*.

## Riferiment
*Treccani
*Darwinian Evolution of Prions in Cell Culture

## Alter proget

## Vos corelade
*Prion di fonsg
*Proteina Tau
*Pseudo-grop di prion
*Encefalopatia spongiforma trasmissbel
Jochen Rindt

El **Jochen Rindt** (Magonza, 18 d'avril 1924 - Monscia, 5 de setember 1970) a l'è stad un pilota d'auto todesch, che l'ha corrud in Formula 1, con licenza austriega, del 1964 al 1970. Propi in quella stagion final el moeur in d'un gram incident a l'Autodrom Nazzional de Monscia, l'era però andad inscì ben in di gare prima che gh'hann dad el titol, desgià che nissun l'è stad bon de passàll in classifega.

L'è stad l'unegh cas de pilota de Formula 1 a rivà al titol iridad de mort.

## Riferiment
*F1 / Jochen Rindt, l’unico campione postumo

## Alter proget
Graham Hill

El **Graham Hill** (Hampstead, 15 de fevrer 1929 – Arkley, 29 de november 1975) a l'è stad un pilota d'auto britannegh, che l'ha corrud in Formula 1 del 1958 al 1975, a vesser campion in del  e in del . Unegh pilota a rivà a la tripla corona, o ben el vincer la 24 Ore de Le Mans, la 500 Mie de Indianapolis e vun in tra el Gran Premi de Monaco e 'l campionad mondial de Formula 1, la soa carrera l'è stada stroncada de 'n incident in reoplan.

El fioeul Damon l'è stad anca lu pilota e campion de la massima serie.

## Riferiment
*Britannica

## Alter proget